Пэўныя набыткі забяспечаны ў адыходзячым годзе і ў астатніх галінах народнай гаспадаркі раёна. Безумоўна і тое, што мы будзем іх мэтанакіравана прымнажаць, клапаціцца пра тое, каб азёрны край станавіўся ўсё больш прывабным і адметным на прасторах Беларусі. Адной з актуальных нашых задач на бліжэйшую перспектыву з’яўляецца ўвядзенне ў строй дзеючых гатэля на беразе Мястра. Упэўнены, што праз некалькі месяцаў яго будынак стане яркім упрыгажэннем Мядзела, адной з “візітных картак” курортнага райцэнтра. Мэтанакіравана папрацуем налета і па выкананні даведзеных прагнозных паказчыкаў, іншых напрамках з акцэнтам на безумоўнае паляпшэнне жыцця нашых грамадзян з улікам таго, што 2017 аб’яўлены ў нашай краіне Годам навукі. Будзем з поўнай аддачай імкнуцца, каб усё намечанае намі атрымалася, а задуманае абавязкова збылося. Шчыра жадаю ўсім землякам і шаноўным гасцям нарачанскіх здраўніц моцнага здароўя, святочнага настрою, удачы і лепшага заўтра, няхай у вашых дамах заўсёды пануюць узаемаразуменне і дабрабыт. Сардэчна зычу таксама новых вытворчых здзяйсненняў на карысць і далейшы росквіт нашай сінявокай Мядзельшчыны, Міншчыны, Рэспублікі Беларусь! З Новым годам вас, шаноўныя сябры, з новым шчасцем!